b'\n_START_ARTICLE_\nRangers i Noies Guies (escoltisme)\n_START_SECTION_\nEl petit grup: La Patrulla\n_START_PARAGRAPH_\nEst\xc3\xa0 formada per 5 o 6 membres (amb barreja de nois i noies, grans i petits). \xc3\x89s una unitat de vida i de treball que pot portar una vida relativament aut\xc3\xb2noma._NEWLINE_Funciona coordinada amb les altres patrulles (cada membre d\'una patrulla es relaciona amb els altres en el Comit\xc3\xa8s). El Cap de Patrulla \xc3\xa9s un noi o noia de tercer any escollit pels seus companys per liderar-los._NEWLINE_Cada membre pot tenir m\xc3\xa9s d\'una responsabilitat, i a m\xc3\xa9s conv\xc3\xa9 que tothom vagi passant per c\xc3\xa0rrecs diferents, \xc3\xa9s a dir, que cada trimestre es poden tornar a repartir els c\xc3\xa0rrecs. (Excepte el Cap de Patrulla, que nom\xc3\xa9s tindr\xc3\xa0 aquesta responsabilitat durant tot l\'any).\n_START_SECTION_\nComprom\xc3\xads i progr\xc3\xa9s personal\n_START_PARAGRAPH_\nQuan es parla del Comprom\xc3\xads, cal parlar de la Promesa escolta i guia. La promesa a R\xc3\xa0ngers i noies guies \xc3\xa9s potser la m\xc3\xa9s important, \xc3\xa9s la que realment s\'anomena "la promesa escolta/guia". Es fa durant el segon any d\xe2\x80\x99estada a la branca. B\xc3\xa0sicament fer la promesa implica fer un pas endavant dins de l\'escoltisme/guiatge, que ajudar\xc3\xa0 al noi/noia a ser m\xc3\xa9s \xc3\xbatil i a ser millor escolta/guia. Ser\xc3\xa0 imprescindible un bon coneixement de la Llei Escolta/guia.'